Document ID: 32006R1194

KOMMISSIONENS FORORDNING (EF) Nr. 1194/2006
af 4. august 2006
om adgang til krisedestillation i henhold til artikel 30 i Rådets forordning (EF) nr. 1493/1999 for bordvin i Portugal
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 33, stk. 1, andet afsnit, litra f), og
ud fra følgende betragtninger:
(1)
Ifølge artikel 30 i forordning (EF) nr. 1493/1999 kan der foretages krisedestillation i tilfælde af usædvanlige markedsforstyrrelser som følge af stor overskudsproduktion. Foranstaltningen kan begrænses til bestemte vinkategorier eller til bestemte produktionsområder, og den kan anvendes på kvbd på anmodning fra den pågældende medlemsstat.
(2)
Portugal har anmodet om, at der gives adgang til krisedestillation af bordvin produceret i Portugal.
(3)
Der er konstateret en stor overskudsproduktion på markedet for bordvin i Portugal, hvilket afspejles i faldende priser og en foruroligende stigning i lagrene ved udgangen af produktionsåret 2005/06. For at vende denne negative udvikling og således afhjælpe den vanskelige markedssituation er det nødvendigt at bringe lagrene af bordvin ned på et niveau, der anses for normalt til at dække markedsbehovet.
(4)
Da betingelserne i artikel 30, stk. 5, i forordning (EF) nr. 1493/1999 er opfyldt, bør der gives adgang til en krisedestillation af højst 200 000 hl bordvin.
(5)
Krisedestillationen, som der gives adgang til ved denne forordning, skal være i overensstemmelse med bestemmelserne i Kommissionens forordning (EF) nr. 1623/2000 af 25. juli 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer (2), hvad angår den destillationsforanstaltning, som er fastsat ved artikel 30 i forordning (EF) nr. 1493/1999. Andre bestemmelser i forordning (EF) nr. 1623/2000 bør også finde anvendelse, bl.a. bestemmelserne om levering af alkohol til interventionsorganet og udbetaling af forskud.
(6)
Den opkøbspris, som destilleriet skal betale producenten, bør fastsættes på et sådant niveau, at markedsforstyrrelsen afhjælpes, og producenterne får mulighed for at gøre brug af foranstaltningen.
(7)
Det produkt, der fremkommer ved krisedestillationen, må kun være råalkohol eller neutral alkohol, der skal leveres til interventionsorganet for at forhindre forstyrrelser på det marked for konsumalkohol, som i første række forsynes ved destillation i henhold til artikel 29 i forordning (EF) nr. 1493/1999.
(8)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Den krisedestillation, der er omhandlet i artikel 30 i forordning (EF) nr. 1493/1999, anvendes for højst 200 000 hl bordvin i Portugal, jf. bestemmelserne om denne type destillation i forordning (EF) nr. 1623/2000.
Artikel 2
Hver producent kan indgå en leveringskontrakt, jf. artikel 65 i forordning (EF) nr. 1623/2000 (i det følgende benævnt »kontrakt«), fra den 16. august 2006 til den 15. september 2006.
Kontrakterne vedlægges bevis for, at der er stillet en sikkerhed på 5 EUR/hl.
Kontrakterne må ikke overdrages.
Artikel 3
1. Hvis den samlede mængde omfattet af de kontrakter, der indgives til interventionsorganet, overstiger den mængde, der er fastsat i artikel 1, fastlægger medlemsstaten den nedsættelsessats, der skal anvendes på ovennævnte kontrakter.
2. Medlemsstaten vedtager de administrative bestemmelser, der er nødvendige for senest den 31. oktober 2006 at godkende kontrakterne. I godkendelsen angives eventuelt den anvendte nedsættelsessats og den mængde vin, der er accepteret pr. kontrakt, og producenten oplyses om sin ret til at opsige kontrakten, hvis der anvendes en nedsættelsessats.
Medlemsstaten meddeler inden den 15. november 2006 Kommissionen, hvilke mængder vin der er anført i de godkendte kontrakter.
3. Medlemsstaten kan begrænse det antal kontrakter, som en producent kan indgå i henhold til denne forordning.
Artikel 4
1. Den mængde vin, som er omfattet af godkendte kontrakter, skal leveres til destilleriet senest den 15. februar 2007. Den fremstillede alkohol skal leveres til interventionsorganet i henhold til artikel 6, stk. 1, senest den 15. maj 2007.
2. Sikkerhedsstillelsen frigives i forhold til de mængder, der er leveret, når producenten fører bevis for levering til destilleriet.
Leveres vinen ikke inden fristen udløber, jf. stk. 1, fortabes sikkerhedsstillelsen.
Artikel 5
Minimumsopkøbsprisen for vin, der leveres til destillation i henhold til denne forordning, er 1,914 EUR pr. % vol pr. hl.
Artikel 6
1. Destilleriet leverer det destillerede produkt til interventionsorganet. Produktet skal have et alkoholindhold på mindst 92 % vol.
2. Interventionsorganet betaler destilleriet 2,281 EUR pr. % vol pr. hl leveret råalkohol. Betalingen foregår i henhold til artikel 62, stk. 5, i forordning (EF) nr. 1623/2000.
Destilleriet kan få et forskud på 1,122 EUR pr. % vol pr. hl. Den pris, der rent faktisk betales, nedsættes i så fald med forskuddet. Artikel 66 og 67 i forordning (EF) nr. 1623/2000 anvendes.
Artikel 7
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 16. august 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. august 2006.

Labels: 3
17
18
6